Óþarfa áhyggjur

Þar sem ég djöflaðist í lóðunum í ræktinni í gær kemur til mín maður, kynnir sig og segist vera læknir.

Hann sagði að hann sæi sjaldan konu sem tæki jafn vel á því og ég og að hann vissi til þess að ég æfði mjög mikið. Hann sæi líka að ég væri "komin af stað" og væri því með áhyggjur. Ég áttaði mig ekki alveg á hvað hann meinti með "að ég væri komin af stað". Þá dregur hann mig afsíðis og segir: "Ég hafði bara áhyggjur að þú værir að lyfta of þungt verandi ófrísk". Ég tjáði honum að áhyggjur hans væru óþarfar þar sem ég sé

EKKI

ófrísk. "Nú" segir maðurinn, "mér fannst kviðurinn á þér sýna þess merki". Svo ég hló bara við og sagði honum að þetta væru nú bara leifarnar af velmegun helgarinnar. En mér var sko ekki hlátur í hug , enda er þetta ekki í fyrsta skipti sem ég fæ svona athugasemd. Ég meina hvað er að fólki.... þó mallinn sé ekki rennisléttur þá er bara ályktað strax að konan sé með barni.

Smá ráðlegging (til karlmanna sérstaklega).....ekki spyrja konu hvort hún sé ófrísk fyrr en á 9. mánuði og helst bara ekkert fyrr en á fæðingadeildinni til að vera alveg viss.

Nú verður sko googlað hvar er hægt að fá ódýra svuntuaðgerð !!

Fyrri ummæli:
HEHEHE....jeminn góður, þetta er nú farið að vera svolítið fáránlegt...hefði samt viljað sjá svipinn á kauða. En það er nú svo að þegar konur eru orðnar þetta grannar þá meiga þær varla innbyrgða eina ertu án þess að hún sjáist á mallanum tíhí En bara svona svo þú vitir það að þá finnst mér þú allavega alls ekkert með óléttumalla og við eru margar sem öfunda þig á þessum malla þannig að þú skalt nú bara snarlega hætta öllum hugsunum um einhverja svuntuaðgerð góða mín

Hahahaha þetta er orðið alveg fáránlegt... Ég get ekki með nokkru móti séð hvernig fólk fær það út að þú sért ólétt...

En ég held reyndar að þú þurfi að vera með svuntu svona í alvörunni til að fara í svuntuaðgerð þannig að só sorry. Þú átt í það minnst mjög langt í land til að vera gjaldgeng í svoleiðis.

Þú þarft alls alls ekki að vera með komplexa yfir mallakút, hann er svo fínn og örugglega margar konur sem myndu vilja fara í "naglamagaaðgerð"

Knús og kram

Anna panna og svuntan

||

Jahérna hér!! Ég tek undir með þér.. maður á bara ALDREI að gera ráð fyrir að konur séu óléttar nema það bara geti ekki verið neitt annað. Ég hef reyndar lent í þessu sjálf. Þ.e. að karlmaður hafi gert ráð fyrir því að ég væri ólétt þegar ég var það svo sannarlega ekki. Ég er reyndar í allt öðru "formi" en þú og var þá u.þ.b. 15 kg þyngri en ég er í dag svo þetta er ekki beint sambærilegt. Ég var samt rosalega hissa á honum að láta þetta út úr sér. Til að gera þetta verra þá eyðilagði hann afmælisdaginn minn En svo er hægt að líta á björtu hliðarnar... þetta var líka harkalegt "wake-up-call" í mínu tilfelli og ég fór að gera eitthvað í mínum málum í kjölfarið. En núna er ég komin svolítið út fyrir efnið. Þessi saga þín vakti bara upp minningar

Mikið vildi ég annars að ég kæmist í Esjugönguna á morgun! Verð líklega að finna mér einhverja aðra áskorun þessa helgina. En ég ætla mér suður bráðlega og þá er Esjuganga á stefnuskránni Óska þér góðrar skemmtunar í þinni á morgun

||

Djöf dóni

||

Þú ERT að grínast??!!!! Ef þú færð svona komment, þá eigum við hinar okkur ekki viðreisnar von!!!

Ef naglinn vill miskunna sig yfir karókídrolluna og hafa hana með sér í átak, þá þiggur hún það með þökkum :) lofa að vera ekki auminginn í þínu liði!!!

Ummæli:
ég er laus næst á fös og um helgina, svo mið og fim..!

Verkefni: Hvatning
Merking: Engin hvatning